Oficiālais Vēstnesis L 075 , 21/03/2003 Lpp. 0033 - 0033



Padomes Lēmums (2002. gada 21. oktobris) par Nolīguma vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republiku par ekopunktu sistēmu, kas jāpiemēro tranzīta pārvadājumiem no Bijušās Dienvidslāvijas Maķedonijas Republikas caur Austriju, parakstīšanu Kopienas vārdā un pagaidu piemērošanu (2003/197/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, jo īpaši tā 71. panta 1. punktu saistībā ar 300. panta 2. punkta pirmās daļas pirmo teikumu, ņemot vērā Komisijas priekšlikumu, tā kā: (1) Komisija vēstuļu apmaiņas veidā panākusi Nolīgumu starp Eiropas Kopienu un bijušo Dienvidslāvijas Maķedonijas Republiku par ekopunktu sistēmu, kas jāpiemēro tranzīta pārvadājumiem no Bijušās Dienvidslāvijas Maķedonijas Republikas caur Austriju. (2) Ņemot vērā tā iespējamu noslēgšanu nākotnē, šis nolīgums, kas tika parafēts 2001. gada 25. janvārī, ir jāparaksta. (3) Jāparedz šī nolīguma pagaidu piemērošana no 2002. gada 1. janvāra, IR PIEŅĒMUSI ŠO LĒMUMU. 1. pants Ar šo tiek apstiprināta Nolīguma vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republiku par ekopunktu sistēmu, kas jāpiemēro tranzīta pārvadājumiem no Bijušās Dienvidslāvijas Maķedonijas Republikas caur Austriju, parakstīšana Kopienas vārdā, ievērojot Padomes lēmumu par minētā nolīguma noslēgšanu. Nolīguma teksts ir pievienots šim lēmumam. 2. pants Ievērojot tā noslēgšanu, Padomes priekšsēdētājs ar šo ir pilnvarots izraudzīt personu(-as), kam piešķirtas pilnvaras parakstīt nolīgumu Kopienas vārdā. 3. pants Pamatojoties uz savstarpīguma principu, 1. pantā minēto nolīgumu piemēro uz laiku no 2002. gada 1. janvāra līdz tā oficiālās noslēgšanas procedūru izpildei. 4. pants Šo lēmumu publicē Eiropas Savienības Oficiālajā Vēstnesī. Luksemburgā, 2002. gada 21. oktobrī Padomes vārdā — priekšsēdētājs P. S. Møller -------------------------------------------------- Nolīgums vēstuļu apmaiņas veidā starp Eiropas Kopienu un Bijušo Dienvidslāvijas Maķedonijas Republiku par ekopunktu sistēmu, kas jāpiemēro tranzīta pārvadājumiem no Bijušās Dienvidslāvijas Maķedonijas Republikas caur Austriju no 1999. gada 1. janvāra A. Eiropas Kopienas vēstule Briselē, 2002. gada 29. oktobrī Godātais kungs! Man ir gods Jūs informēt, ka pēc sarunām starp Bijušās Dienvidslāvijas Maķedonijas Republikas delegāciju un Eiropas Kopienas delegāciju, atbilstoši Nolīguma transporta jomā starp Eiropas Kopienu un Bijušo Dienvidslāvijas Maķedonijas Republiku 12. panta 3. punkta b) apakšpunkta noteikumiem, ir panākta vienošanās par turpmāk minēto: 1. Ekopunktus (tranzīta tiesības) smagajiem kravas transportlīdzekļiem, kas brauc no Bijušās Dienvidslāvijas Maķedonijas Republikas caur Austriju, piešķir šādi: 1999. gadā: | 57401 ekopunkts, | 2000. gadā: | 55079 ekopunkti, | 2001. gadā: | 53641 ekopunkts, | 2002. gadā: | 49549 ekopunkti, | 2003. gadā: | 44240 ekopunkti. | Papildu ekopunktus, kuru skaits nepārsniedz 50 % no attiecīgajam gadam piešķirto ekopunktu kopējā skaita, piešķir kombinēto dzelzceļa/autoceļu pārvadājumu lietotājiem no Bijušās Dienvidslāvijas Maķedonijas Republikas šādi: 1999. gadā: | 28700 ekopunkti, | 2000. gadā: | 27540 ekopunkti, | 2001. gadā: | 26820 ekopunkti, | 2002. gadā: | 24775 ekopunkti, | 2003. gadā: | 22120 ekopunkti. | Ekopunktus, kas paredzēti kombinēto dzelzceļa/autoceļu pārvadājumu lietotājiem, piešķir Bijušās Dienvidslāvijas Maķedonijas Republikas iestādēm, pamatojoties uz ekopunktiem, kas paredzēti diviem braucieniem pa autoceļiem katros divos pilnos braucienos, kas veikti kombinētajos dzelzceļa/autoceļu pārvadājumos. Austrijas kombinētā transporta uzņēmums Ökombi regulāri katru mēnesi Bijušās Dienvidslāvijas Maķedonijas Republikas Transporta un sakaru ministrijai sniedz informāciju, kas attiecas uz kombinētā transporta lietotājiem no Bijušās Dienvidslāvijas Maķedonijas Republikas tranzītā caur Austriju. Ekopunktu sistēmu ievieš no 2002. gada 1. janvāra. Tranzīta braucienus, ko veic A pielikumā uzskaitītajos apstākļos vai ar ETMK atļaujām, atbrīvo no ekopunktu sistēmas. 2. Smagā kravas transportlīdzekļa, kas brauc no Bijušās Dienvidslāvijas Maķedonijas Republikas, vadītājs Austrijas teritorijā ved līdzi un dara pieejamu pārbaudei pēc uzraudzības iestāžu pieprasījuma vai nu: a) pienācīgi aizpildītu veidlapu vai Austrijas sertifikātu, ar ko apstiprina ekopunktu samaksu attiecīgajam braucienam, kura paraugs sniegts B pielikumā, še turpmāk — "ekokarte", vai b) mehāniskajā transportlīdzeklī uzstādītu elektronisku ierīci, ar kuru var automātiski samazināt ekopunktus, še turpmāk — "ekoplāksnīte", vai c) attiecīgu dokumentāciju, lai pierādītu, ka tiek veikts tranzīta brauciens bez ekopunktiem, kā definēts A pielikumā vai saskaņā ar ETMK atļauju, vai arī d) attiecīgu dokumentāciju, lai pierādītu, ka tiek veikts brauciens, kas nav tranzīta brauciens, un, ja transportlīdzeklis ir aprīkots ar ekoplāksnīti, to noregulē atbilstoši šim nolūkam. Kompetentās Austrijas iestādes izsniedz ekokarti pret samaksu, kas atbilst ekopunktu un ekokaršu izgatavošanas un izplatīšanas izmaksām. 3. Ekoplāksnītes izgatavo, programmē un iemontē saskaņā ar vispārējām tehniskajām specifikācijām, kas noteiktas C pielikumā. Bijušās Dienvidslāvijas Maķedonijas Republikas Transporta un sakaru ministrija ir pilnvarota apstiprināt, programmēt un iemontēt ekoplāksnītes. Ekoplāksnīti ieprogrammē, lai tajā būtu informācija par reģistrācijas valsti un mehāniskajam transportlīdzeklim paredzēto slāpekļa oksīda (NOx) emisijas lielumu, kā noteikts ražojuma atbilstības (COP) dokumentā, kas norādīts 4. punktā. Ekoplāksnīti piestiprina pie mehāniskā transportlīdzekļa priekšējā stikla. To novieto tā, kā norādīts D pielikumā. Ekoplāksnīti nedrīkst nodot trešām personām. 4. Smagā kravas transportlīdzekļa, kas brauc no Bijušās Dienvidslāvijas Maķedonijas Republikas un kas reģistrēts 1990. gada 1. oktobrī vai pēc tam, vadītājs ved arī līdzi un pēc pieprasījuma uzrāda COP dokumentu, kura paraugs dots E pielikumā, kā pierādījumu par šā transportlīdzekļa slāpekļa oksīda (NOx) emisiju. Smagajiem kravas transportlīdzekļiem, kas pirmoreiz reģistrēti līdz 1990. gada 1. oktobrim vai attiecībā uz kuriem nav šāda dokumenta, par COP lielumu pieņem 15,8 g/kWh. 5. Bijušās Dienvidslāvijas Maķedonijas Republikas Transporta un sakaru ministrija ir pilnvarota izsniegt dokumentus un ekoplāksnītes, kas minētas 2. līdz 4. punktā. 6. Ja vien transportlīdzeklī neizmanto ekoplāksnīti, ekopunktu vajadzīgo skaitu pievieno ekokartei un dzēš. Ekopunktus dzēš, parakstot formulāru tā, lai paraksts plestos pāri gan ekopunktiem, gan formulāram, kuram tie pievienoti. Paraksta vietā var izmantot zīmogu. Ekokarti ar vajadzīgo ekopunktu skaitu nodod Austrijas uzraudzības iestādēm, kuras atdod atpakaļ tās kopiju ar maksājuma apstiprinājumu. Ja transportlīdzeklis, kas aprīkots ar ekoplāksnīti, pēc tās apstiprināšanas uzsāk tranzīta braucienu, kam vajadzīgi ekopunkti, no kopējā ekopunktu skaita, kas iedalīti Bijušajai Dienvidslāvijas Maķedonijas Republikai, atskaita tādu ekopunktu skaitu, kas ir līdzvērtīgs transportlīdzekļa ekoplāksnītes atmiņā uzglabātajai informācijai par slāpekļa oksīda emisijas lielumu. To paveic Austrijas iestāžu apgādāta un vadīta infrastruktūra. Ar ekoplāksnīti aprīkotiem transportlīdzekļiem, kas veic bilaterālus braucienus, pirms iebraukšanas Austrijas teritorijā jānoregulē ekoplāksnīte, lai pierādītu, ka tie veic braucienu, kas nav tranzīta brauciens. Ja izmanto ekokarti un tranzīta brauciena laikā nomaina vilcēju, iebraucot valstī, uzrādītais maksājuma apstiprinājums paliek spēkā un ir saglabājams. Ja jaunā vilcēja COP lielums pārsniedz formulārā norādīto lielumu, jaunajai kartei pievienotos papildu ekopunktus dzēš, izbraucot no valsts. 7. Nepārtrauktus braucienus, kuros ietverta Austrijas robežas šķērsošana vilcienā ar parasto dzelzceļa transportu vai kombinētā transportā un robeža tiek šķērsota pa autoceļu tieši pirms robežas šķērsošanas pa dzelzceļu vai pēc tās, neuzskata par preču tranzītu caur Austriju pa autoceļiem, bet gan par bilaterāliem braucieniem. Nepārtrauktus tranzīta braucienus cauri Austrijai, izmantojot šādas dzelzceļa stacijas, uzskata par bilaterāliem braucieniem: Firnica, Fillaha-Dienvidi, Siljāna, Insbruka/Halla, Brennerzē, Grāca. 8. Ekopunkti ir derīgi no gada, kuram tie piešķirti, 1. janvāra līdz nākamā gada 31. janvārim. 9. Smago kravas transportlīdzekļu, kas brauc no Bijušās Dienvidslāvijas Maķedonijas Republikas, vadītājus vai uzņēmumus par šī nolīguma pārkāpumiem sauc pie atbildības saskaņā ar attiecīgajā valstī spēkā esošajiem tiesību aktiem. Komisija un Austrijas un Bijušās Dienvidslāvijas Maķedonijas Republikas kompetentās iestādes, ievērojot savu jurisdikciju, sniedz savstarpēju administratīvu palīdzību, lai izmeklētu šos pārkāpumus un sauktu pie atbildības par tiem, jo īpaši nodrošinot ekokaršu un ekoplāksnīšu pareizu izmantošanu un rīkošanos ar tām. Kontroles var veikt pēc Eiropas Kopienas dalībvalsts ieskatiem punktā, kas nav robežkontroles punkts, ievērojot nediskriminācijas principu. 10. Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis ir aprīkots ar ekoplāksnīti un vismaz vienā no šādām situācijām: a) transportlīdzeklis vai transportlīdzekļa vadītājs ir atkārtoti izdarījis pārkāpumus; b) Bijušajai Dienvidslāvijas Maķedonijas Republikai piešķirto ekopunktu atlikums nav pietiekams; c) puse, kas nav pilnvarota saskaņā ar 3. punktu, ir viltojusi vai izmainījusi ekoplāksnīti; d) Bijusī Dienvidslāvijas Maķedonijas Republika nav piešķīrusi pietiekamu ekopunktu skaitu, lai transportlīdzeklis varētu veikt tranzīta braucienu; e) transportlīdzeklim nav atbilstīgas dokumentācijas saskaņā ar 2. punkta c) vai d) apakšpunktu, lai pamatotu, kādēļ ekoplāksnīte ir noregulēta, lai uzskatāmi parādītu, ka pa Austrijas teritoriju veic braucienu, kas nav tranzīta brauciens; f) ja C pielikumā noteiktajā ekoplāksnītē nav tranzīta braucienam pietiekama ekopunktu skaita. Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis nav aprīkots ar ekoplāksnīti un vismaz vienā no šādām situācijām: a) ekokarte nav uzrādīta uzraudzības iestādēm saskaņā ar šī nolīguma noteikumiem; b) uzrādītā ekokarte ir nepilnīga vai nepareiza, vai ekopunkti nav pareizi pievienoti; c) transportlīdzeklim nav attiecīgās dokumentācijas, kas pamato, ka tam nav vajadzīgi ekopunkti. 11. Iespiestie ekopunkti, kas paredzēti pievienošanai ekokartēm, katru gadu ir pieejami līdz iepriekšējā gada 1. novembrim. 12. Transportlīdzekļiem, kas reģistrēti līdz 1990. gada 1. oktobrim un kuriem pēc tam nomainīts motors, piemēro jaunā motora COP lielumu. Šādā gadījumā attiecīgās iestādes izdotajā apliecībā norāda to, ka nomainīts motors, un sniedz sīkāku informāciju par NOx emisijas jauno COP lielumu. 13. Tranzīta braucienu atbrīvo no maksas par ekopunktiem, ja tas atbilst šādiem trim nosacījumiem: i) brauciena vienīgais mērķis ir nogādāt pavisam jaunu transportlīdzekli vai transportlīdzekļu sastāvu no ražotājiem uz galamērķi citā valstī; ii) braucienā nepārvadā nekādas preces; iii) transportlīdzeklim vai transportlīdzekļu sastāvam ir atbilstīgi starptautiskās reģistrācijas dokumenti un izvešanas numura zīmes. 14. Tranzīta braucienu atbrīvo no maksas par ekopunktiem, ja tas ir brauciena posms bez kravas, kas atbrīvots no ekopunktiem, kā uzskaitīts A pielikumā, un transportlīdzeklim ir atbilstoša dokumentācija, lai to pierādītu. Šāda atbilstoša dokumentācija ir: - pavadzīme vai - aizpildīta ekokarte, kurai nav pievienoti ekopunkti, vai - aizpildīta ekokarte ar ekopunktiem, kurus pēc tam pieskaita atpakaļ. 15. Visas problēmas, kas rodas šī ekopunktu režīma pārvaldīšanas rezultātā, nodod izskatīšanai Kopienas/Bijušās Dienvidslāvijas Maķedonijas Republikas Transporta komitejā, kas paredzēta Transporta nolīguma 22. pantā, kas novērtē situāciju un iesaka attiecīgus pasākumus. Visus paredzamos pasākumus ievieš nekavējoties, tie ir proporcionāli un tiem ir nediskriminējošs raksturs. Būšu pateicīgs, ja apstiprināsiet, ka Jūsu valdība piekrīt šīs vēstules saturam. Godātais kungs, lūdzu, pieņemiet manus visdziļākās cieņas apliecinājumus. Eiropas Savienības Padomes vārdā +++++ TIFF +++++ A PIELIKUMS Braucieni, kuriem nav nepieciešami ekopunkti 1. Neregulāra preču transportēšana uz lidostām un no tām gadījumos, kad novirza lidojumus. 2. Bagāžas pārvadājumi piekabēs, kas pievienotas pasažieru transportlīdzekļiem, un bagāžas pārvadājumi uz lidostām un no tām ar jebkura veida transportlīdzekļiem. 3. Pasta sūtījumu pārvadājumi. 4. Avarējušu transportlīdzekļu pārvadājumi vai tādu transportlīdzekļu pārvadājumi, kam vajadzīgs remonts. 5. Atkritumu un notekūdeņu pārvadājumi. 6. Dzīvnieku līķu pārvadāšana apglabāšanai. 7. Bišu un zivju mazuļu pārvadājumi. 8. Līķu transportēšana. 9. Mākslas darbu pārvadājumi izstādīšanai vai komerciāliem mērķiem. 10. Neregulāri preču pārvadājumi reklāmas vai izglītojošiem mērķiem. 11. Preču pārvadājumi, ko veic pārvadājumu uzņēmumi, kuriem ir atbilstošs personāls un aprīkojums. 12. Aprīkojuma, piederumu un dzīvnieku pārvadājumi uz un no teātra, muzikāliem, kino, sporta vai cirka pasākumiem, izstādēm vai gadatirgiem, uz radio, kino vai televīzijas ierakstiem. 13. Kuģu un lidaparātu rezerves daļu pārvadājumi. 14. Tāda kravas transportlīdzekļa brauciens bez kravas, kas sūtīts, lai aizstātu ceļā esošu salūzušu transportlīdzekli, un aizstājēja transportlīdzekļa turpinātais brauciens, izmantojot pirmajam transportlīdzeklim izdoto atļauju. 15. Neatliekamās medicīniskās palīdzības pārvadājumi (jo īpaši stihisku nelaimju gadījumos). 16. Vērtslietu (piemēram, dārgmetālu) pārvadājumi speciālos transportlīdzekļos policijas vai cita drošības dienesta pavadībā. B PIELIKUMS +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ C PIELIKUMS Ekoplāksnītes vispārējās tehniskās specifikācijas Šaura diapazona datu pārraide no transportlīdzekļa radiobākas (Pagaidu) standarti un tehniski pārskati, kas attiecas uz specializētu šaura diapazona datu pārraidi (DSRC) Ekoplāksnītei jāatbilst šādām CEN/TC 278 prasībām attiecībā uz transportlīdzekļu un infrastruktūru uz ceļiem savstarpēju šaura diapazona datu pārraidi: a) prENV278/Nr. 62 "DSRC fizikālā josla 5,8 GHz mikroviļņu diapazonā"; b) prENV278/Nr. 64 "DSRC datu sasaistes josla"; c) prENV278/Nr. 65 "DSRC lietojumslānis". Tipa tests Ekoplāksnītes piegādātājam jānodrošina ierīču tipa testēšanas sertifikāti no akreditētas testēšanas iestādes, kas apstiprina atbilstību visām pašreizējā I-ETS 300674 noteiktajām robežvērtībām. Darbības nosacījumi Automātiskajai ekopunktu sistēmai paredzētai ekoplāksnītei jāgarantē vajadzīgā funkcionalitāte šādos ekspluatācijas apstākļos: - apkārtējie apstākļi: temperatūra no − 25 °C līdz + 70 °C, - laika apstākļi: visi iespējamie, - satiksme: vairākās kustības joslās, - ātruma diapazons: no 0 līdz 120 km/h. Iepriekš minētie ekspluatācijas apstākļi ir obligātas prasības līdz (pagaidu) standartu pieņemšanai attiecībā uz DSRC. Ekoplāksnīte drīkst reaģēt tikai uz tās lietojumam specifiskiem mikroviļņu signāliem. Ekoplāksnīte Identifikācija Katrai ekoplāksnītei jābūt ar unikālu identifikācijas numuru. Papildus pazīstamībai nepieciešamajai informācijai ciparu formā, šajā numurā jāietver arī integritātes verificēšanas kontrolsumma. Uzstādīšana Ekoplāksnīte jākonstruē tā, lai to varētu uzstādīt aiz kravas automobiļa vai vilcēja priekšējā stikla. Ekoplāksnīti uzstāda tādā veidā, ka tā ir pilnīgi neatdalāma no transportlīdzekļa. Tranzīta deklarācija Ekoplāksnītei jābūt ar ievadierīci, lai deklarētu, ka brauciens ir atbrīvots no maksājuma par ekopunktiem. Lai varētu kontrolēt, šai ierīcei uz ekoplāksnītes jābūt skaidri redzamai; tāpat jābūt alternatīvai iespējai noregulēt ekoplāksnīti noteiktā sākuma stāvoklī. Vienmēr jānodrošina, ka sistēmas novērtēšanai ņem vērā tikai statusu iebraukšanas brīdī. Ārējais marķējums Katrai ekoplāksnītei jābūt skaidri identificējamai arī tad, ja to pārbauda vizuāli. Tālab iepriekš minētajam unikālajam identifikācijas numuram jābūt neizdzēšamam no ierīces virsmas. Ekoplāksnītei piestiprina nenoņemamu, neizdzēšamu marķējumu sagatavotu uzlīmju veidā. Šajā marķējumā jāuzrāda ekopunktu skaits katram atsevišķam transportlīdzeklim (5, 6, … 16). Šīm speciālajām uzlīmēm jābūt nodrošinātām pret viltojumiem; tām jābūt mehāniski izturīgām un izturīgām pret gaismas un temperatūras svārstībām. Tām jābūt ar augstu adhezīvo stiprību, un jebkura noņemšanas mēģinājuma rezultātā tās iznīcinās. Integritāte Korpusam jābūt konstruētam tādā veidā, ka ir izslēgtas jebkādas manipulācijas ar iekšējām sastāvdaļām un katru iejaukšanos pēc tam var atklāt. Atmiņa Ekoplāksnītei jābūt ar pietiekamu atmiņas ietilpību šādiem datiem: - identifikācijas numurs, - dati par transportlīdzekli: - ražojuma atbilstības (COP) lielumi, - dati par darījumu: - robežkontroles posteņa identifikācija, - datums, laiks, - brauciena deklarācijas statuss, - bloķējošā (melnā saraksta) informācija, - dati par statusu: - manipulācijas, - akumulatora stāvoklis, - jaunākās datu pārraides stāvoklis. Ierīcē jābūt atmiņas rezervei vismaz 30 % apjomā. D PIELIKUMS Ekoplāksnītes uzstādīšanas prasības +++++ TIFF +++++ Ekoplāksnīti novieto priekšējā stikla iekšpusē iezīmētajā laukumā (augšējā ilustrācija), kura izmēri ir šādi: x = 100 cm y = 80 cm. E PIELIKUMS +++++ TIFF +++++ B. Bijušās Dienvidslāvijas Maķedonijas Republikas vēstule Skopjē, 2002. gada 12. decembrī Godātais kungs! Man ir gods atsaukties uz Jūsu 2002. gada 29. oktobra vēstuli Nr. SGS2/8274, kurā Jūs informējat mani, ka pēc sarunām starp Maķedonijas Republikas delegāciju un Eiropas Kopienas delegāciju, atbilstoši 12. panta 3. punkta b) apakšpunkta noteikumiem Nolīgumā starp Eiropas Kopienu un Bijušo Dienvidslāvijas Maķedonijas Republiku transporta jomā, ir panākta vienošanās par turpmāk minēto: "1. Ekopunktus (tranzīta tiesības) smagajiem kravas transportlīdzekļiem, kas brauc no Maķedonijas Republikas caur Austriju, piešķir šādi: 1999. gadā: | 57401 ekopunkts, | 2000. gadā: | 55079 ekopunkti, | 2001. gadā: | 53641 ekopunkts, | 2002. gadā: | 49549 ekopunkti, | 2003. gadā: | 44240 ekopunkti. | Papildu ekopunktus, kuru skaits nepārsniedz 50 % no attiecīgajam gadam piešķirto ekopunktu kopējā skaita, piešķir kombinēto dzelzceļa/autoceļu pārvadājumu lietotājiem no Maķedonijas Republikas šādi: 1999. gadā: | 28700 ekopunkti, | 2000. gadā: | 27540 ekopunkti, | 2001. gadā: | 26820 ekopunkti, | 2002. gadā: | 24775 ekopunkti, | 2003. gadā: | 22120 ekopunkti. | Ekopunktus, kas paredzēti kombinēto dzelzceļa/autoceļu pārvadājumu lietotājiem, piešķir Maķedonijas Republikas iestādēm, pamatojoties uz ekopunktiem, kas paredzēti diviem braucieniem pa autoceļiem katros divos pilnos braucienos, kas veikti kombinētajos dzelzceļa/autoceļu pārvadājumos. Austrijas kombinētā transporta uzņēmums Ökombi regulāri katru mēnesi Maķedonijas Republikas Transporta un sakaru ministrijai sniedz informāciju, kas attiecas uz kombinētā transporta lietotājiem no Maķedonijas Republikas tranzītā caur Austriju. Ekopunktu sistēmu ievieš no 2002. gada 1. janvāra. Tranzīta braucienus, ko veic A pielikumā uzskaitītajos apstākļos vai ar ETMK atļaujām, atbrīvo no ekopunktu sistēmas. 2. Smagā kravas transportlīdzekļa, kas brauc no Maķedonijas Republikas, vadītājs Austrijas teritorijā ved līdz un dara pieejamu pārbaudei pēc uzraudzības iestāžu pieprasījuma: a) pienācīgi aizpildītu standartveida formulāru vai Austrijas sertifikātu, ar ko apstiprina ekopunktu samaksu attiecīgajam braucienam, kura paraugs sniegts B pielikumā, še turpmāk — "ekokarte", vai b) mehāniskajā transportlīdzeklī uzstādītu elektronisku ierīci, ar kuru var automātiski samazināt ekopunktus, še turpmāk — "ekoplāksnīte", vai c) attiecīgu dokumentāciju, lai pierādītu, ka tiek veikts tranzīta brauciens bez ekopunktiem, kā definēts A pielikumā vai saskaņā ar ETMK atļauju, vai arī d) attiecīgu dokumentāciju, lai pierādītu, ka tiek veikts brauciens, kas nav tranzīta brauciens, un, ja transportlīdzeklis ir aprīkots ar ekoplāksnīti, to noregulē atbilstoši šim nolūkam. Kompetentās Austrijas iestādes izsniedz ekokarti pret samaksu, kas atbilst ekopunktu un ekokaršu izgatavošanas un izplatīšanas izmaksām. 3. Ekoplāksnītes izgatavo, programmē un iemontē saskaņā ar vispārējām tehniskajām specifikācijām, kas noteiktas C pielikumā. Bijušās Dienvidslāvijas Maķedonijas Republikas Transporta un sakaru ministrija ir pilnvarota apstiprināt, programmēt un iemontēt ekoplāksnītes. Ekoplāksnīti ieprogrammē, lai tajā būtu informācija par reģistrācijas valsti un mehāniskajam transportlīdzeklim paredzēto slāpekļa oksīda (NOx) emisijas lielumu, kā noteikts ražojuma atbilstības (COP) dokumentā, kas norādīts 4. punktā. Ekoplāksnīti piestiprina pie mehāniskā transportlīdzekļa priekšējā stikla. To novieto, kā norādīts D pielikumā. Ekoplāksnīte nav pārvietojama. 4. Smagā kravas transportlīdzekļa, kas reģistrēts pēc 1990. gada 1. oktobra un kas brauc no Maķedonijas Republikas, vadītājs ved līdzi un pēc pieprasījuma uzrāda COP dokumentu, kura paraugs dots E pielikumā, kā pierādījumu par šā transportlīdzekļa slāpekļa oksīda emisijas lielumu. Smagajiem kravas transportlīdzekļiem, kas pirmoreiz reģistrēti līdz 1990. gada 1. oktobrim, vai attiecībā uz kuriem nav šāda dokumenta, par COP lielumu pieņem 15,8 g/kWh. 5. Bijušās Dienvidslāvijas Maķedonijas Republikas Transporta un sakaru ministrija ir pilnvarota izsniegt dokumentus un ekoplāksnītes, kas minētas 2. līdz 4. punktā. 6. Ja vien transportlīdzeklī neizmanto ekoplāksnīti, ekopunktu vajadzīgo skaitu pievieno ekokartei un dzēš. Ekopunktus dzēš, parakstot formulāru tā, lai paraksts plestos pāri gan ekopunktiem, gan formulāram, kuram tie pievienoti. Paraksta vietā var izmantot zīmogu. Ekokarti ar vajadzīgo ekopunktu skaitu nodod Austrijas uzraudzības iestādēm, kuras atdod atpakaļ tās kopiju ar maksājuma apstiprinājumu. Ja transportlīdzeklis, kas aprīkots ar ekoplāksnīti, pēc tās apstiprināšanas uzsāk tranzīta braucienu, kam vajadzīgi ekopunkti, no kopējā ekopunktu skaita, kas iedalīti Maķedonijas Republikai, atskaita tādu ekopunktu skaitu, kas ir līdzvērtīgs transportlīdzekļa ekoplāksnītes atmiņā uzglabātajai informācijai par slāpekļa oksīda emisijas lielumu. To paveic Austrijas iestāžu apgādāta un vadīta infrastruktūra. Ar ekoplāksnīti aprīkotiem transportlīdzekļiem, kas veic bilaterālus braucienus, pirms iebraukšanas Austrijas teritorijā jānoregulē ekoplāksnīte, lai pierādītu, ka tie veic braucienu, kas nav tranzīta brauciens. Ja izmanto ekokarti un tranzīta brauciena laikā nomaina vilcēju, iebraucot valstī, uzrādītais maksājuma apstiprinājums paliek spēkā un ir saglabājams. Ja jaunā vilcēja COP lielums pārsniedz formulārā norādīto lielumu, jaunajai kartei pievienotos papildu ekopunktus dzēš, izbraucot no valsts. 7. Nepārtrauktus braucienus, kuros ietverta Austrijas robežas šķērsošana vilcienā ar parasto dzelzceļa transportu vai kombinētā transportā un robeža tiek šķērsota pa autoceļu tieši pirms robežas šķērsošanas pa dzelzceļu vai pēc tās, neuzskata par preču tranzītu caur Austriju pa autoceļiem, bet gan par bilaterāliem braucieniem. Nepārtrauktus tranzīta braucienus cauri Austrijai, izmantojot šādas dzelzceļa stacijas, uzskata par bilaterāliem braucieniem: Firnica, Fillaha-Dienvidi, Siljāna, Insbruka/Halla, Brennerzē, Grāca. 8. Ekopunkti ir derīgi no gada, kuram tie piešķirti, 1. janvāra līdz nākamā gada 31. janvārim. 9. Smago kravas transportlīdzekļu no Maķedonijas Republikas vadītājus vai uzņēmumus par šī nolīguma pārkāpumiem sauc pie atbildības saskaņā ar attiecīgajā valstī spēkā esošajiem tiesību aktiem. Komisija un Austrijas un Maķedonijas Republikas kompetentās iestādes, ievērojot savu jurisdikciju, sniedz savstarpēju administratīvu palīdzību, lai izmeklētu šos pārkāpumus un sauktu pie atbildības par tiem, jo īpaši nodrošinot ekokaršu un ekoplāksnīšu pareizu izmantošanu un rīkošanos ar tām. Kontroles var veikt pēc Eiropas Kopienas dalībvalsts ieskatiem punktā, kas nav robežkontroles punkts, ievērojot nediskriminācijas principu. 10. Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis ir aprīkots ar ekoplāksnīti un vismaz vienā no šādām situācijām: a) transportlīdzeklis vai transportlīdzekļa vadītājs ir atkārtoti izdarījis pārkāpumus; b) Maķedonijas Republikai piešķirto ekopunktu atlikums nav pietiekams; c) puse, kas nav pilnvarota saskaņā ar 3. punktu, ir viltojusi vai izmainījusi ekoplāksnīti; d) Maķedonijas Republika nav piešķīrusi pietiekamu ekopunktu skaitu, lai transportlīdzeklis varētu veikt tranzīta braucienu; e) transportlīdzeklim nav atbilstīgas dokumentācijas saskaņā ar 2. punkta c) vai d) apakšpunktu, lai pamatotu, kādēļ ekoplāksnīte ir noregulēta, lai uzskatāmi parādītu, ka pa Austrijas teritoriju veic braucienu, kas nav tranzīta brauciens; f) ja C pielikumā noteiktajā ekoplāksnītē nav tranzīta braucienam pietiekama ekopunktu skaita. Austrijas uzraudzības iestādes, ievērojot proporcionalitātes principu, var veikt attiecīgus pasākumus, ja transportlīdzeklis nav aprīkots ar ekoplāksnīti un vismaz vienā no šādām situācijām: a) ekokarte nav uzrādīta uzraudzības iestādēm saskaņā ar šī nolīguma noteikumiem; b) uzrādītā ekokarte ir nepilnīga vai nepareiza, vai ekopunkti nav pareizi pievienoti; c) transportlīdzeklim nav attiecīgās dokumentācijas, kas pamato, ka tam nav vajadzīgi ekopunkti. 11. Iespiestie ekopunkti, kas paredzēti pievienošanai ekokartēm, katru gadu ir pieejami līdz iepriekšējā gada 1. novembrim. 12. Transportlīdzekļiem, kas reģistrēti līdz 1990. gada 1. oktobrim un kuriem pēc tam nomainīts motors, piemēro jaunā motora COP lielumu. Šādā gadījumā attiecīgās iestādes izdotajā apliecībā norāda to, ka nomainīts motors, un sniedz sīkāku informāciju par NOx emisijas jauno COP lielumu. 13. Tranzīta braucienu atbrīvo no maksas par ekopunktiem, ja tas atbilst šādiem trim nosacījumiem: i) brauciena vienīgais mērķis ir nogādāt pavisam jaunu transportlīdzekli vai transportlīdzekļu sastāvu no ražotājiem uz galamērķi citā valstī; ii) braucienā nepārvadā nekādas preces; iii) transportlīdzeklim vai transportlīdzekļu sastāvam ir atbilstīgi starptautiskās reģistrācijas dokumenti un izvešanas numura zīmes. 14. Tranzīta braucienu atbrīvo no maksas par ekopunktiem, ja tas ir brauciena posms bez kravas, kas atbrīvots no ekopunktiem, kā uzskaitīts A pielikumā, un transportlīdzeklim ir atbilstoša dokumentācija, lai to pierādītu. Šāda atbilstoša dokumentācija ir: - pavadzīme vai - aizpildīta ekokarte, kurai nav pievienoti ekopunkti, vai - aizpildīta ekokarte ar ekopunktiem, kurus pēc tam pieskaita atpakaļ. 15. Visas problēmas, kas rodas šī ekopunktu režīma pārvaldīšanas rezultātā, nodod izskatīšanai Kopienas/Bijušās Dienvidslāvijas Maķedonijas Republikas Transporta komitejā, kas paredzēta Transporta nolīguma 22. pantā, kas novērtē situāciju un iesaka attiecīgus pasākumus. Visus paredzamos pasākumus ievieš nekavējoties, tie ir proporcionāli un tiem ir nediskriminējošs raksturs. Būšu pateicīgs, ja apstiprināsiet, ka Jūsu valdība piekrīt šīs vēstules saturam." Man ir tas gods apstiprināt, ka mana valdība piekrīt Jūsu vēstules saturam. Jūsu vēstule un šī vēstule noslēdz šo Nolīgumu starp Maķedonijas Republiku un Eiropas Kopienu. Tomēr es paziņoju, ka Maķedonijas Republika neakceptē nosaukumu, kas Jūsu vēstulē lietots attiecībā uz manu valsti, ņemot vērā to, ka konstitūcijā ierakstītais manas valsts nosaukums ir "Maķedonijas Republika". Godātais kungs, lūdzu, pieņemiet manus visaugstākās cieņas apliecinājumus. Maķedonijas Republikas valdības vārdā +++++ TIFF +++++ C. Eiropas Kopienas vēstule Briselē, 2003. gada 5. martā Godātais kungs! Man ir gods apliecināt, ka ir saņemta Jūsu 2002. gada 12. decembra vēstule. Eiropas Kopiena ņem vērā, ka vēstuļu apmaiņa starp Eiropas Savienības Padomes priekšsēdētāju un Jūsu valsts transporta un sakaru ministru, apstiprinot atbilstoši 1997. gada 29. aprīlī starp Līgumslēdzējām pusēm parakstītā Nolīguma transporta jomā 12. panta 3. punkta b) apakšpunkta noteikumiem aprēķinu metodi, sīki izstrādātus noteikumus un procedūras ekopunktu vadībai un kontrolei, un saskaņā ar 1994. gada Akta par Austrijas, Somijas un Zviedrijas pievienošanos Eiropas Savienībai 9. protokola, ar ko regulē Kopienā piemērojamo ekopunktu sistēmu, 11. un 14. panta 2. punkta noteikumiem, ir pabeigta. Šo vēstuli nedrīkst interpretēt kā to, ka Eiropas Savienība akceptē vai atzīst jebkuru nosaukumu jebkurā veidā vai saturā, kas nav "Bijusī Dienvidslāvijas Maķedonijas Republika". Godātais kungs, lūdzu, pieņemiet manus visaugstākās cieņas apliecinājumus. Eiropas Savienības Padomes vārdā +++++ TIFF +++++ --------------------------------------------------